Krakių herbas

Krakių herbas – pagrindinis Krakių miestelio ir Krakių seniūnijos (Kėdainių rajono savivaldybė) heraldinis atributas.

 Aprašas 

Geltoname lauke ant raudono vežimo rato su aštuoniais stipinais stovi kylantis juodas gandras.

 Istorija 

Herbą 2011 m. liepos 8 d. dekretu Nr. 1K-752 patvirtino prezidentė Dalia Grybauskaitė. Etalono autorius – Juozas Galkus. 2020 m. spalį Krakių centre, Laisvės aikštėje pastatyta miestelio 600-ųjų metinių medinė skulptūra (autorius – tautodailininkas Vytautas Ulevičius), kurioje iš priekinės pusės skulptūros viršuje pavaizduotas Krakių herbas – ant vežimo rato stovintis skrydžiui pasiruošęs gandras.Krakėse iškilo nauja medžio skulptūra. 2020-10-28, Delfi.lt (tikrinta 2025-12-09).

 Šaltiniai 

Kategorija:Krakės
Kategorija:2011 m. patvirtinti Lietuvos gyvenviečių herbai
Kategorija:Kėdainių rajono savivaldybės gyvenviečių herbai
Kategorija:Lietuvos miestelių herbai